
Ehituslubade väljastamine 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 17.12.2013.a ehitusloa väljastamise taotlus (dok. reg nr. 12422/1-16) osaliselt Paadi tn 2b ja osaliselt reformimata riigimaal piirivalve vaatlusraja püstitamiseks. 22.01.2014.a on taotlejale saadetud kiri, milles Narva Linnavalitsuse Arhitektuuri- ja Linnaplaneerimise Amet väidab, et peale Ida-Viru Maavalitsuse poolt munitsipaliseerimisloa saamist, võib Amet väljastada ehitusluba silla rajamiseks. 20.02.2014.a Ida-Viru Maavanem oma korraldusega nr 8-8/2014/142 (Lisa 1) lubas paigaldada piiri turvalise tagamiseks, jalgsipatrullile läbitav piirivaatlussild.
1.2. 17.01.2014.a ehitusloa väljastamise taotlus (dok. reg nr. 498/1-16) Kose tn 4a ja Kose tn 6 kinnistutel asuva Narva-2 piiripunkti hoone laiendamiseks ja rekonstrueerimiseks.  Alles 12.03.2014.a ehitusprojekt oli kooskõlastatud Narva Linnavalitsuse Arhitektuuri- ja Linnaplaneerimise Ameti peaarhitektiga.
1.3. 19.02.2014.a Jääraku tn 161 kinnistu omanikult ehitusloa väljastamise taotlus (dok. reg nr. 1701/1-16) majandushoone püstitamiseks. 04.03.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud määratud ajaks.
1.4. 13.02.2014.a Tallinna mnt 41 kinnistu omanikult ehitusloa väljastamise taotlus (dok. reg nr. 1439/1-16) 2-korruselise juurdeehitamiseks ASTRI 2 kaubandushoone (ehr. Kood 118010052)  tagaosas.
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Osaliselt Paadi tn 2b ja osaliselt reformimata riigimaal piirivalve vaatlusraja püstitamiseks;
3.2. Kose tn 4a ja Kose tn 6 kinnistutel asuva Narva-2 piiripunkti hoone laiendamiseks ja rekonstrueerimiseks;
3.3. Jääraku tn 161 majandushoone püstitamiseks;
3.4. Tallinna mnt 41 2-korruselise juurdeehitamiseks ASTRI 2 kaubandushoone (ehr. Kood 118010052)  tagaosas.

4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

